**Zápisnica zo zasadnutia Predsedníctva SÚCHNO**

**29.6.2020 Detva**

Prítomní: pp. Majsniar, Kočajda, Lengvarský, Adamuščin, Štaudinger, Sudimák, Strasser

Hostia: pp. Bihari, Lipták

**Program:**

1./ Otvorenie

2./ Kontrola plnenia úloh

3./ Žiadosť p. Kališíka o preskúšanie na bonitačného figuranta SÚCHNO

4./ Žiadosť o prehodnotenie nevystavenia PP pre „W“ vrh CHS Kati-Vlčí mak

5./ Disciplinárne opatrenie – písomné upozornenie Predsedníctva SÚCHNO

6./ Žiadosť o zrušenie poradcu chovu p. Reháka

7./ Rôzne

8./ Záver

**1./ Otvorenie**

Zasadnutie otvoril p. Albín Majsniar, privítal prítomných a predniesol návrh programu. *Program bol jednohlasne schválený.*

**2./ Kontrola plnenia úloh**

Pridelené úlohy boli splnené. Do existujúcej bonitačnej karty sa v časti „Posúdenie v postoji a v pohybe“ doplnia ďalšie vhodné výrazy, ktoré budú presnejšie charakterizovať jedinca. *Termín do konca roka 2020.*

**3./ Žiadosť p. Kališíka o preskúšanie na bonitačného figuranta SÚCHNO**

Preskúšanie sa uskutočnilo dňa 20.6.2020 na bonitácii v Zbehoch. Skúšajúci pp. Štaudinger a Bihari odporučili Predsedníctvu SÚCHNO zaradiť p. Kališíka medzi bonitačných figurantov SÚCHNO na základe úspešného absolvovania preskúšania.

*Predsedníctvo SÚCHNO schvaľuje zaradenie p. Kališíka medzi bonitačných figurantov SÚCHNO.*

**4./ Žiadosť o prehodnotenie nevystavenia PP pre „W“ vrh CHS Kati-Vlčí mak**

Sekretariát obdržal žiadosť p. Porubana o prehodnotenie rozhodnutia Predsedníctva SÚCHNO zo dňa 26.11.2020 o nevydaní preukazov o pôvode pre „W“ vrh CHS Kati-Vlčí mak.

*Predsedníctvo SÚCHNO rozhodlo o vydaní preukazov o pôvode za predpokladu, že jedince z „W“ vrhu budú mať overenú DNA z Nemecka (DNA gpr.)*

**5./ Disciplinárne opatrenie – písomné upozornenie Predsedníctva SÚCHNO**

*Predsedníctvo SÚCHNO rozhodlo* o zaslaní Disciplinárneho opatrenia – Písomného upozornenia predsedníctva SÚCHNO chovateľom p. Matuškovičovi a p. Štemmerovej za porušenie Chovateľského poriadku SÚCHNO, článok 10.0 – vrh, bod 10.5

**6./ Žiadosť o zrušenie poradcu chovu p. Reháka**

Sekretariát obdržal písomnú žiadosť od chovateľov z okresov Senica a Myjava o zrušenie poradcu chovu p. Reháka z dôvodu nespokojnosti s jeho prístupom a prácou. S odvolaním sa na Chovateľský poriadok SÚCHNO, článok 4.0 – Poradca chovu, bod. 4.1 *predsedníctvo rozhodlo na návrh chovateľov zrušenie poradcu chovu p. Reháka pre okresy Senica a Myjava*. Chovatelia z týchto okresov budú zaradení pod poradcu chovu p. Hercega.

**7./ Rôzne**

* Predsedníctvo SÚCHNO prijalo oznámenie od p. Hamerlíkovej ohľadne nakladania so sponzorským darom od firmy HAPPY DOG na Oblastnú výstavu NO, ktorá sa konala dňa 28.4.2018. *Predsedníctvo berie oznámenie na vedomie a bude vykonávať ďalšie šetrenie*
* *Predsedníctvo SÚCHNO schválilo usporiadanie mimoriadnej nemeckej bonitácie – Körungu pre KK Dodix Trenčianske Stankovce na 29.8.2020, rozhodca Edgar Pertl*
* *Predsedníctvo SÚCHNO schválilo odmenu 400,- € p. Zuzane Meravej za preklad Anatómie zadných končatín nemeckého ovčiaka z anglického originálu*
* Ivan Kočajda podal informáciu ohľadne možnosti usporiadania školenia rozhodcov pre posudzovanie Wesensbeurteilung-u na Slovensku. *Predsedníctvo SÚCHNO berie informáciu na vedomie, sekretariát zabezpečí zoznam školiteľov z Nemecka, ktorí sú oprávnení školenie vykonávať*
* Ivan Kočajda navrhol napísať na FCI a WUSV list ohľadne chovateľa p. Gecelovského, ktorý má trvalý pobyt na Slovensku a odchováva šteňatá na maďarské rodokmene. *Predsedníctvo SÚCHNO schválilo zaslanie listu na FCI a WUSV*
* Anton Strasser vystúpil s dotazom, či je možné počas situácie súvisiacej s COVID-19 umelo oplodniť suku, ktorá sa predtým nerozmnožovala prirodzeným spôsobom – *o možnostiach umelého oplodnenia pojednáva Chovateľský poriadok SKJ, platný od 1.7.2020*
* *Predsedníctvo SÚCHNO hlasovaním /za 5/proti 2/ schválilo uznávanie doživotnej chovnosti jedincom, ktorí absolvovali ako prvé zaradenie do chovu nemeckú bonitáciu - Körung*

**8./ Záver**

Zasadnutie ukončil a prítomným za účasť sa poďakoval p. Albín Majsniar